钦定古今图书集成/明伦汇编/氏族典/第029卷 > 《廖用贤尚友录》 > 《丛氏姓源铭》明·蔡昂
## 钦定古今图书集成/明伦汇编/氏族典/第029卷 > 《廖用贤尚友录》 > 《丛氏姓源铭》明·蔡昂

文靖公根，汉世良能。天交地换，析家文登丛家。岘山，
道义佥称。大置产业，瓜瓞益增。公荣别籍，辈出豪英。
旧立贞碑，俱在高明。三十馀载，懿徽今存。世派夙振，
诚有贤卿。伟哉！副使，不坠家声，实祥父子，其德有恒。
累功积行，子贵孙荣。盛名腾踏，无忝所生。勒石翠琰，
永竖佳城。春秋祭祀，千载章程。

郑樵《通志》。